กทพ.คาดรายได้หด41ล้าน
11-18 เม.ย. เปิดให้ขึ้นฟรีทางด่วนสายบางนา-ชลบุรี,วันที่ 10 เม.ย.2560 ที่ด่านบางแก้ว 1 ทางพิเศษกาญจนาภิเษก พล.อ.วิวรรธน์ สุชาติ ประธานบอร์ดการทางพิเศษแห่งประเทศไทย (กทพ.) กล่าวภายหลังเป็นประธานเปิดโครงการอำนวยความสะดวกและปลอดภัยรองรับการเดินทางช่วงเทศกาลสงกรานต์ว่า กทพ.ร่วมกับเครือข่ายพันธมิตร ตั้งจุดบริการประชาชน เพื่อให้บริการตรวจเช็กเครื่องยนต์ บริการน้ำดื่ม ผ้าเย็น แผนที่การเดินทาง เป็นต้น เริ่มตั้งแต่วันที่ 11-14 เม.ย. เวลา 07.00-21.00 น. ที่ ด่านบางปะอิน ขาออก ด่านบางนา และด่านบางแก้ว 1 และวันที่ 15-18 เม.ย. เวลา 07.00-21.00 น. ที่ด่านจตุโชติ ด่านบางปะอินขาเข้า และด่านฉิมพลีขาเข้า,นายดำเกิง ปานขำ รองผู้ว่าการ กทพ. กล่าวว่า กทพ.ได้ยกเว้นค่าผ่านทางสำหรับทางพิเศษสายบูรพาวิถี หรือทางด่วนสายบางนา-ชลบุรี เริ่มตั้งแต่เวลา 00.01 วันที่ 11 เม.ย. ถึงเวลา 24.00 น. วันที่ 18 เม.ย. 2560 โดยคาดว่าจะมีผู้ใช้ทางด่วนประมาณ 1,034,400 คัน คิดเป็นรายได้ที่ไม่ได้เรียกเก็บ 41,582,880 บาท ลดลงเมื่อเปรียบเทียบสงกรานต์ปีก่อนที่เปิดให้วิ่งฟรี วันที่ 9-17 เม.ย.2559 ปริมาณผู้ใช้ทางด่วนสายบางนา 1,138,934 คัน คิดเป็นรายได้ที่ไม่ได้เรียกเก็บ 56,731,283 ล้านบาท.
ที่ด่านบางแก้ว 1 ทางพิเศษกาญจนาภิเษก พล.อ.วิวรรธน์ สุชาติ ประธานบอร์ดการทางพิเศษแห่งประเทศไทย (กทพ.) กล่าวภายหลังเป็นประธานเปิดโครงการอำนวยความสะดวกและปลอดภัยรองรับการเดินทางช่วงเทศกาลสงกรานต์
ด่านบางแก้ว,กาญจนาภิเษก,วิวรรธน์ สุชาติ,ดำเกิง ปานขำ,บางปะอิน